-આ ચૂકાદાથી ૩૭.૬૦ લાખ વિદ્યાર્થીઓનેલાભ -ગુજરાતી સ્વ-નિર્ભર શાળાઓની ફી અંગેનો એક્ટ સંપૂર્પણે બંધારણીય છે અને તમામ આક્ષેપો ખોટા:ભુપેન્દ્રસિંહ અમદાવાદ, તા.27 ડિસેમ્બર 2017,બુધવાર રાજ્યની સ્વ-નિર્ભર શાળાઓમાં ફી નક્કી કરતા ફી નિયમન એક્ટ અંગે હાઇકોર્ટે આપેલા ચુકાદાને સરકારે આવકાર્યો છે. તેમજ હાઇકોર્ટના આદેશ બાદ કોઈની પણ શેહશરમ રાખ્યા વિના તેનો તાત્કાલીક અસરથી અમલ કરાની જાહેરાત પણ કેબિનેટ મંત્રી ભુપેન્દ્રસિંહ ચુડાસમાએ કરી દીધી છે. હાઇકોર્ટના આ ચુકાદાથી ગુજરાતના ૩૭.૬૦ લાખ વિદ્યાર્થીઓને લાભ મળશે. ગાંધીનગરમાં સ્વર્ણિમ સંકુલ ખાતે મિડિયા સાથેની વાતચીતમાં રૃપાણી સરકારમાં શિક્ષણ મંત્રીનો હવાલો સંભાળતા અને હવે નવી સરકારમાં પણ કેબિનેટ મંત્રી બનેલા ભુપેન્દ્રસિંહ ચુડાસમાએ વધુમાં જણાવ્યું હતું કે, હાઇકોર્ટના ચુકાદાથી હવે ફી નિયમનનો સત્વરે અમલ કરવા માટેનો માર્ગ મોકળો બન્યો છે. હાઇકોર્ટે કોઈ પણ પ્રકારનો સ્ટે આપવાની માંગણી સ્વીકારી નથી. તેઓએ કહ્યું હતું કે, ફી નિયમનનો કાયદો આવ્યા બાદ કોંગ્રેસના નેતાઓ ખોટો અપપ્રચાર અને પાયા વગરના આક્ષેપો કરતા હતા તે આ બધા ખોટા સાબિત થયા છે મધ્યમ વર્ગમાં લાખો પરિવારોને ઓછી ફી ભરવી પડે એવા સારા ઉદ્દેશ્યથી આ નવો કાયદો લાવવામાં આવ્યો હતો. હવે સ્પષ્ટપણે ચુકાદો આવી ગયો છે ત્યારે શાળાઓમાં મનફાવે તે રીતે ફી વસુલતી ખાનગી શાળાઓના સંચાલકોની દાદાગીરીને ચલાવી લેવાશે નહિ. શાળાઓ ફીની ચુકવણી અંગે વાલીઓને દબાણ કરતા હતા. વાલીઓને હવે પછી કોઈ મજબૂરી રહેશે નહિ. અત્રે એ નોંધનીય છે કે ગત બજેટ સત્રમાં સ્વનિર્ભર શાળાઓની શૈક્ષણિક ફીનું નિયમન કરતો એક્ટ પસાર કર્યો હતો શાળા સંચાલકોએ તેને કોર્ટમાં પડકારતા તેનો અમલ થઈ શકતો નહોતો. આ કાયદાનો ભંગ કરવા બદલ રૃા. પાંચ લાખનો, બીજી વખતના ભંગ બદલ ૧૦ લાખ સુધીના દંડની જોગવાઈ છે. તેમજ ત્રીજી વખત ભંગ કરનારી શાળાઓની માન્યતા રદ કરીને તેની ર્શંભ પરત ખેંચવાની કાર્યવાહી કરવાની ભલામણ પણ સમિતિ કરશે.